# Football Leaks

Football Leaks va ser una filtració que va revelar transaccions financeres «opaques i irregulars» en el món del futbol professional europeu i va desvelar l'enginyeria fiscal emprada per algunes de les figures d'aquest esport. Va començar amb una sèrie d'investigacions publicades el desembre de 2016 i novembre de 2018 per mitjans de comunicació socis de l'European Investigative Collaborations, com Der Spiegel, Mediapart, El Mundo, Expresso, Falter, L'espresso i Le Soir.
Inicialment, Football Leaks era un lloc web que contenia informació confidencial sobre futbolistes i clubs de futbol destacats.
Rui Gonçalves Pinto, l'autor de Football Leaks, va ser detingut a Budapest el 16 de gener de 2019 a petició de les autoritats portugueses sota acusació d'intent d'extorsió, violació de secrets i accés il·legal a la informació. Va ser extradit a Portugal i ha estat acusat de 147 delictes pel Ministeri Públic.

## Leaks

El lloc web, creat el setembre de 2015, revela informació sobre tarifes de transferència, salaris i contractes de futbolistes famosos. La seva primera filtració va ser sobre l'acord a tercers entre el FC Twente i el fons d'inversió Doyen Sports que va portar la Reial Associació de Futbol dels Països Baixos a apartar el FC Twente de les competicions internacionals durant tres anys. Football Leaks també va revelar que l'AS Monaco va pagar 43 milions d'euros per Radamel Falcao, en lloc dels 60 milions d'euros que havia declarat. A més, el lloc web va revelar que quan Neymar va fitxar pel FC Barcelona va rebre una quota de fitxatge de 8,5 milions d'euros, amb una clàusula de rescissió de 190 milions d'euros, i que guanyava 77.000 euros a la setmana. Una altra filtració va revelar que el traspàs de Gareth Bale del Tottenham Hotspur al Reial Madrid va superar els 100 milions d'euros, més que els 96 milions que el club va pagar per Cristiano Ronaldo. El lloc web també va revelar que Ronaldo va guanyar 1,1 milions d'euros per fer una sessió de fotos amb la companyia de telecomunicacions saudita Mobily. Una altra filtració va destapar el traspàs de James Rodríguez de l'AS Monaco al Reial Madrid per 75 milions d'euros més 15 milions d'euros en clàusules addicionals.
El gener de 2016 es va saber que Football Leaks estava essent investigat per les autoritats portugueses per denúncies de xantatge i extorsió. El febrer del mateix any, el president de la Lliga de Futbol Professional, Javier Tebas, va culpar a la FIFA de les filtracions dels detalls del contracte de tres jugadors de la Primera divisió espanyola de futbol. A l'abril d'aquell any, el lloc web va anunciar que aturava temporalment les seves filtracions.
El novembre de 2018, Football Leaks va afirmar que hi havia hagut converses encobertes sobre la creació d'una nova competició continental de clubs, la Súper Lliga Europea, que començaria a jugar-se el 2021, fet que finalment no es produiria, tot i que la Super League es va arribar a anunciar. El mateix mes, el lloc web va afirmar que tant el Manchester City com el Paris Saint-Germain estaven infringint el Reglament del joc net financer de la UEFA (FFP). Més d'un any abans, el Manchester City va enfrontar-se a una sanció de la UEFA per aquesta qüestió, i un mes després, la UEFA va absoldre el Paris Saint-Germain d'infringir les regles de l'FFP, una decisió que va ser confirmada posteriorment pel Tribunal d'Arbitratge de l'Esport el març de 2019.

## European Investigative Collaborations

El desembre de 2016, Der Spiegel i altres socis de l'EIC com L'Espresso, Le Soir, NRC Handelsblad, The Romanian Center for Investigative Journalism, The Black Sea, Mediapart, Politiken, Falter, Newsweek, El Mundo, The Sunday Times i Expresso van començar a publicar informació sobre l'elusió fiscal per part de diverses estrelles del futbol. Part de la informació va ser recollida per Football Leaks. Les filtracions inclouen «uns 18,6 milions de documents, inclosos contractes, correus electrònics i fulls de càlcul que van servir de material per al treball de periodisme d'investigació de 60 professionals de 12 mitjans europeus». El 5 de desembre, El Mundo va revelar una sentència del jutge espanyol Arturo Zamarriego que prohibia a l'EIC publicar informació fins que no es resolgués «la investigació legal de la seva obtenció». Reporters sense Fronteres va qualificar la decisió com «un intent de censura a escala continental».

## Propietat de tercers en el futbol

Les filtracions van revelar la propietat de tercers (TPO) dels futbolistes, «per la qual els drets econòmics d'un jugador són propietat d'inversors». Segons els documents de Football Leaks obtinguts per Der Spiegel i compartits amb l'EIC, hi havia implicades nombroses figures públiques, corporacions internacionals i fins i tot grans bancs. Un dels creadors de Football Leaks va realitzar una entrevista a Der Spiegel el febrer de 2016 utilitzant el pseudònim de «John».

## Referències

* ↑ «'Football Leaks' desvela cómo se gestó el fichaje de Guardiola por el Manchester City» (en castellà). La Sexta, 07-11-2018. [Consulta: 8 febrer 2023].
* ↑ «Football Leaks: Sergio Ramos hauria donat positiu per dopatge després de la final de la Champions del 2017». Ara, 23-11-2018. [Consulta: 8 febrer 2023].
* ↑ «Football Leaks | EIC». Arxivat de l'original el 2020-11-01. [Consulta: 8 febrer 2023].
* ↑ «Football Leaks Continues | EIC». Arxivat de l'original el 2020-11-01. [Consulta: 8 febrer 2023].
* ↑ «Football Leaks enthüllt schmutzige Geschäfte im Profifußball». , 02-12-2016. Arxivat 29 de novembre 2020 a Wayback Machine.
* ↑ «La folle histoire de «Football Leaks»», 02-12-2016. Arxivat de l'original el 25 de gener 2021. [Consulta: 8 febrer 2023].
* ↑ «Football leaks | EL MUNDO». Arxivat de l'original el 2021-01-30. [Consulta: 8 febrer 2023].
* ↑ «Ronaldo investigado por não declarar mais de €60 milhões». Arxivat de l'original el 2020-04-20. [Consulta: 8 febrer 2023].
* ↑ «FALTER Archiv - FALTER.at». Arxivat de l'original el 2019-01-22. [Consulta: 8 febrer 2023].
* ↑ «Football Leaks, i primi nomi della Serie A: Spuntano Higuain, Iturbe e Alex Sandro», 05-12-2016. Arxivat de l'original el 26 d’octubre 2020. [Consulta: 8 febrer 2023].
* ↑ «Football Leaks: Les aventures offshore de Cristiano Ronaldo», 02-12-2016. Arxivat de l'original el 2020-10-27. [Consulta: 8 febrer 2023].
* 1 2 «Football Has Its Own Version Of WikiLeaks Now» (en anglès), 16-12-2015. Arxivat de l'original el 2023-01-24. [Consulta: 8 febrer 2023].
* 1 2 Bucholtz, Andrew. «Shadowy Football Leaks site exposes soccer clubs' questionable dealings, faces reprisals» (en anglès americà), 16-12-2015. Arxivat de l'original el 2023-01-24. [Consulta: 8 febrer 2023].
* ↑ Marcotti, Gabriele. «No smoking gun in latest Football Leaks controversy». ESPNFC.com. Arxivat de l'original el 2019-01-10. [Consulta: 8 febrer 2023].
* ↑ «Google Notícias». Google Notícias.
* ↑ «The brains behind Football Leaks named». Marca, 07-07-2016. Arxivat 25 de novembre 2020 a Wayback Machine.
* ↑ Hacker behind 'Football Leaks' arrested in Hungary Arxivat 2020-11-30 a Wayback Machine. ZDNet
* ↑ «Arrested Portuguese hacker is Football Leaks 'whistleblower': lawyers». Reuters, 23-01-2019. Arxivat 8 de novembre 2020 a Wayback Machine.
* ↑ «'Hacker' Rui Pinto já está em Portugal» (en portuguès). SAPO Desporto, 21-03-2019. Arxivat 28 de gener 2021 a Wayback Machine.
* ↑ «Ministério Público acusa Rui Pinto de 147 crimes» (en portuguès). Público, 19-09-2019. Arxivat 16 de gener 2021 a Wayback Machine.
* ↑ «Football Leaks reveals exactly how much Monaco paid for Radamel Falcao». . Arxivat 5 de juny 2016 a Wayback Machine.
* ↑ «Football Leaks reveal Neymar's Barcelona contract dwarfed by rival stars». , 11-04-2016.
* ↑ «Football Leaks reveal Neymar earns modest £77,000 a week». , 12-04-2016. Arxivat 2 de febrer 2017 a Wayback Machine.
* ↑ «Neymar: Football Leaks reveals Barcelona star earns almost €10m a season with €190m release clause». , 11-04-2016. Arxivat 2 de febrer 2017 a Wayback Machine.
* ↑ «Gareth Bale contract leak sparks panic at Real Madrid». , 21-01-2016. Arxivat 12 August 2017$^{[Datemismatch]}$ a Wayback Machine.
* ↑ Molina, Martí. «Football Leaks acusa Cristiano d’haver eludit impostos». Ara, 01-12-2016. [Consulta: 8 febrer 2023].
* ↑ «Football Leaks: €1.1m for a photo shoot». By433.com. Arxivat de l'original el 2 de febrer 2017. [Consulta: 11 maig 2016].
* ↑ Lea, Greg. «Football Leaks: James Rodriguez could cost Real Madrid €90M», 04-04-2016. Arxivat de l'original el 12 d’octubre 2016. [Consulta: 11 maig 2016].
* ↑ «Tebas: FIFA at fault for contract leaks». Football Espana, 10-02-2016. Arxivat 2 de febrer 2017 a Wayback Machine.
* ↑ «Controversial website Football Leaks could be lining up big revelations». Caughtoffside, 27-04-2016. Arxivat 2 de febrer 2017 a Wayback Machine.
* ↑ «Enthüllungsplattform: Football Leaks legt Pause ein» (en alemany). Der Spiegel, 06-05-2016. Arxivat 4 de desembre 2016 a Wayback Machine.
* ↑ «Football Leaks anuncia interrupção» (en portuguès). Diário de Notícias, 27-04-2016. Arxivat 11 de desembre 2024 a Wayback Machine.
* ↑ «Football Leaks claims Euro Super League talks held by clubs». , 02-11-2018. Arxivat 23 de gener 2021 a Wayback Machine.
* ↑ «Top European Soccer Teams Agree to Join Breakaway League» (en anglès). , 18-04-2021. Arxivat 2021-04-19 a Wayback Machine.
* ↑ «Man City and Paris St-Germain 'are cheating and should be punished'». , 06-11-2018. Arxivat 24 de gener 2023 a Wayback Machine.
* ↑ «Football Leaks: Ronaldo and Mourinho accused of tax avoidance». BBC News, 03-12-2016 [Consulta: 3 desembre 2016]. Arxivat 3 de desembre 2016 a Wayback Machine.
* ↑ «Football Leaks, the soccer's business secrets: Cristiano Ronaldo and Mourinho go offshore». espresso.repubblica.it, 02-12-2016 [Consulta: 3 desembre 2016]. Arxivat 2016-12-05 a Wayback Machine.
* 1 2 «El juez Zamarriego prohíbe difundir Football Leaks en toda Europa» (en spanish). , 05-12-2016 [Consulta: 15 desembre 2016]. Arxivat 15 de desembre 2016 a Wayback Machine.
* ↑ «Football Leaks revelations: the second week in summary». , 2016 [Consulta: 12 octubre 2017]. Arxivat October 12, 2017$^{[Datemismatch]}$, a Wayback Machine.
* ↑ «Football Leaks: The Dirty Tricks of Doyen Sports». , 21-12-2016 [Consulta: 11 octubre 2017]. Arxivat October 12, 2017$^{[Datemismatch]}$, a Wayback Machine.
* ↑ «The Doyen Group». El Mundo, 17-12-2016. Arxivat de l'original el 12 d’octubre 2017. [Consulta: 11 octubre 2017].
* ↑ «Wanted Man: A Visit with A Football Leaks Creator». , 28-02-2016 [Consulta: 11 maig 2016]. Arxivat 5 de desembre 2016 a Wayback Machine.

## Vegeu també

* Blanqueig de diners
* Diner negre
* Evasió fiscal
* Furoner
* Llista Lagarde
* LuxLeaks
* Papers de Pandora
* Papers de Panamà
* Paradís fiscal

## Enllaços externs

* Football Leaks a l'European Investigative Collaborations